Nacrt Odluke

Na temelju članka 42. stavka 1. Zakona o lokalnim porezima ( „Narodne novine“ br. 115/16, 101/17, 114/22 i 114/23, u daljnjem tekstu: Zakon), članka 35. Zakona o lokalnoj i područnoj (regionalnoj) samoupravi ( „Narodne novine“ br. 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12 , 19/13, 137/15-ispravak , 123/17, 98/19, 144/20) i članka 32. Statuta Općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnika Općine Bebrina“ broj 1/2019, 2/2020 i 4/2021) na \_\_\_\_\_\_\_sjednici Općinskog vijeća Općine Bebrina održanoj dana …. 2023. godine, donosi se

**ODLUKA**

**O POREZIMA OPĆINE BEBRINA**

1. **TEMELJNA ODREDBA**

Članak 1.

Ovom se Odlukom propisuju vrste poreza koje pripadaju Općini Bebrina**,** visina stope poreza na potrošnju, visina poreza na kuće za odmor, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

1. **VRSTE POREZA**

Članak 2.

Općinski porezi općine Bebrina jesu:

1. porez na potrošnju,
2. porez na kuće za odmor,
3. **POREZ NA POTROŠNJU**

Članak 3.

Stopa poreza na potrošnju iznosi 3 %.

Članak 4.

 Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

1. **POREZ NA KUĆE ZA ODMOR**

Članak 5.

 Porez na kuće za odmor na području Općine Bebrina plaća se u visini od 1,33 eura /m2 korisne površine kuće za odmor.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava.

1. **DAVANJE OVLASTI FINA-i**

Članak 7.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

1. **PRIJELAZNE I ZAVRŠNE ODREDBE**

Članak 8.

Postupci utvrđivanja poreza započeti po odredbama Odluke o općinskim porezima Općine Bebrina („Službeni vjesnik Brodsko-posavske županije“ broj 15/2017 i 25/2017), koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Bebrina („Službeni vjesnik Brodsko-posavske županije“ broj 15/2017 i 25/2017).

Članak 9.

Stupanjem na snagu ove Odluke, prestaje važiti Odluka o općinskim porezima Općine Bebrina („Službeni vjesnik Brodsko-posavske županije“ broj 15/2017 i 25/2017).

Članak 10.

Ova Odluka objavit će se u „Glasniku Općine Bebrina“ a stupa na snagu 1. siječnja 2024. godine.

**OPĆINSKO VIJEĆE OPĆINE BEBRINA**

Predsjednik Općinskog vijeća

\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

DOSTAVITI:

1. Jedinstveni upravni odjel
2. Nadležno ministarstvo
3. Glasnik Općine Bebrina
4. Ministarstvo financija, Porezna uprava
5. Pismohrana.

**Obrazloženje i pravna osnova za donošenje akta:**

Člankom 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) propisano je da predstavničko tijelo donosi statut jedinice lokalne, odnosno područne (regionalne) samouprave, donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, osniva radna tijela, bira i razrješuje članove tih tijela te bira, imenuje i razrješuje i druge osobe određene zakonom, drugim propisom ili statutom, uređuje ustrojstvo i djelokrug upravnih tijela jedinice lokalne, odnosno područne (regionalne) samouprave, osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave i obavlja i druge poslove koji su zakonom ili drugim propisom stavljeni u djelokrug predstavničkog tijela.

Člankom 32. Statuta općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnika Općine Bebrina“ broj 1/2019, 2/2020 i 4/2021) propisano je da Općinsko vijeće donosi odluke.

Člankom 10. Zakona o izmjenama i dopuni Zakona o lokalnim porezima („Narodne novine“ broj 114/2023) propisane su izmjene članka 42. Zakona o lokalnim porezima te je navedeno da predstavničko tijelo jedinice lokalne samouprave svojom odlukom utvrđuje za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza i za potrebe plaćanja poreza na kuće za odmor, visinu poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza.

Ova odluka predstavničkog tijela jedinice lokalne samouprave može se mijenjati najkasnije do 15. prosinca tekuće godine, a stupa na snagu 1. siječnja iduće godine.

Dosadašnjom Odlukom o općinskim porezima općine Bebrina propisan je da se porez na potrošnju plaća po stopi od 3 %, te da se porez na kuće za odmor plaća u godišnjem iznosu od 10,00 kn po jednom metru četvornom korisne površine kuće za odmor.

Ovim izmjenama i dopunom Zakona o lokalnim porezima određeno je da se porez na kuće za odmor plaća od 0,6 do 5,00 eura/m2.

 Općina Bebrina nije imala kao općinski porez definiran prirez porezu na dohodak, stoga se ovom odlukom iznosi koji su utvrđeni Odlukom o općinskim porezima općine Bebrina („Službeni vjesnik Brodsko-posavske županije“ broj 15/2017 i 25/2017) konvertiraju u iznose u eurima, odnosno porez na kuće za odmor s 10 kn/m2 korisne površine iznosi 1,33 eura / m2 korisne površine.